Ei tea, kas on selliseid inimesi, kes normaalselt rohkem ei vajagi uneaega kui paar tundi ööpäevas. Näiteks Nikolai Tesla magas enda  sõnade järgi kõigest 2-3 tundi ööpäevas. Võiks arvata, et koormas ennast liialt tööga, aga igatahes elas ta kõrge vanuseni. Teise geeniuse Leonardo Da Vinci kohta käivad kõlakad, et magas kõigest 1.5-2 tundi +mõni väike 15-20min.uinak. Paljude suurte nimede kohta käivad jutud, et nad vajasid vähe und, näiteks Thomas Jefferson, Thomas Edison, Isaac Newton, Napoleon Bonaparte, Benjamin Franklin, Winston Churchill jne. Kui sa nüüd arvad, et magad kaua ja oled loll, siis näiteks Albert Einstein magas 10 tundi  ööpäevas ja nahkhiired magavad üldse kuskil 20 tundi. Samas eesel hoopis 3 tundi ja kaelkirjak kui ta parasjagu ei söö, siis magab isegi vähem kui 2 tundi ööpäevas.